Sekretè Deta Hillary Clinton Mande Refòm Nan OEA Ak Retou Honduras Nan Gwoup Latino-Ameriken An
Clinton deklare "san yon plan refòm, òganizasyon an pap kapab mentni kadans fiskal li."
Chèf diplomasi Etazini an egzòte tokay li yo kite Honduras retounen nan òganizasyon rejyonal la, paske, dapre sa li di "nouvo gouvènman an satisfè angajman rekonsilyasyon li te pran yo." Sekretè Deta Hillary Clinton lanse apèl pou mande yon refòm finasye "prese-prese" ak yon restriktirasyon politik Òganizasyon Eta Ameriken yo (OEA). Apèl sa a tonbe nan karantyèm Asanble Jeneral òganizasyon rejyonal la nan Lima, Pewou; yon Asanble jeneral, kote pozisyon patisipan yo te diferan anpil sou kesyon Honduras la, konpare ak jan sa te ye ane pase apre koudeta a. Clinton deklare Lèzetazini kontinye apiye OEA, ki gen katye-jeneral li nan Washington, DC, antanke premye òganizasyon miltilateral emisfè a. Men nan yon apèl pase yon lanm jilèt nan direksyon tokay rejyonal li yo, chèf diplomasi Etazini an di, gwoup la (ki te pran nesans an 1948) bezwen yon bon "cure d'amaigrissement" akòz sa li rele yon "pwoliferasyon manda". Sekretè Deta ameriken an deklare "san yon plan refòm, (ke l' espere va vini anvan kèk reyinyon bidjè mwa septanm nan) òganizasyon an pap kapab mentni kadans fiskal li." Clinton fè deklarasyon sa a pandan yon deba jeneral kesyon politik rejyonal yo te domine nèt-al-kole—pami yo, hing-hang sou koudeta nan Honduras ane pase a. Yon bann peyi latino-ameriken enpòtan, tankou Brezil, Ajantin ak Venezuela pa rekonèt rezilta eleksyon novanm ane pase a nan Honduras ki mete sou pouvwa a Porfirio Lobo kòm nouvo prezidan, paske gouvènman pwovizwa ki te anplas la te refize retabli lidè dechi Manuel Zelaya. Men Clinton egzòte tokay li yo kite Honduras, ke yo te kwape kòm manm nan mwa jiyè ane pase, retounen nan òganizasyon an, paske, dapre sa li di "." ", dapre Sekretè Deta Clinton. Pou pawòl sa yo, Clinton jwenn apui, minis afè etranjè Guatémala a, Haroldo Rodas, ki reklame retou rapid Honduras nan OEA ansanm ak kreasyon yon komisyon pou verifye retablisman sistèm demokratik li. Men, anpil lòt minis afè etranjè pa dakò...pami yo, Ricardo Patino, chèf diplomasi Ekwatè, ki di ke l' kalifye kòm prezidan Honduras. "." Lòt tèm ankò ki te fè pati deba a ak diskisyon , se nouvo lwa imigrasyon Eta Arizona a (yon Eta ameriken) ki vize etranje san papye legal yo. Lwa a ap antre an vigè nan fen mwa jiyè e li egzije lapolis Arizona bloke sikilasyon otomobil ak lòt aktivite woutin kretyen-vivan ap fè chak jou pou poze yo kesyon sou sitiasyon legal yo nan Eta a, depi polisye yo gen bon jan rezon ki fè yo sispèk yon moun pa rezide yon fason legal nan Arizona. Minis afè etranjè guatemaltèk la, Haroldo Rodas, ki t'ap pale atravè yon entèprèt, di respè diyite ak dwa fondalnatal endividyèl yo ta dwe "kondisyon" pou tout lwa sou migrasyon. "." Gouvènman Obama a pa dakò lwa Arizona a, men moun ki anfavè l' yo, nan Arizona ak lòt kote, di objektif lejislasyon an se senpman kore lwa imigrasyon ki la deja yo. Sekretè-jeneral OEA, José Miguel Insulza, kalifye lwa sa a kòm yon "kesyon ki bay tout sitwayen nan Amerik yo kè sote, kòmanse sou sitwayen ameriken yo.